**A Komárom-Esztergom Vármegyei Kormányhivatal**

a kormányzati igazgatásról szóló 2018. évi CXXV. tv. 83. § (1) bekezdés alapján

pályázatot hirdet

**a Tatai Járási Hivatal Hatósági és Gyámügyi Osztályán
gyámügyi szakügyintéző**

munkakör/feladatkör betöltésére.

**A kormányzati szolgálati jogviszony időtartama:** határozatlan idejű kormányzati szolgálati jogviszony;

**Foglalkoztatás jellege:** teljes munkaidő;

**A munkavégzés helye:** 2890 Tata, Ady Endre utca 24.

**A munkakör betöltője által ellátandó feladat:** szociális ésgyámügyi feladatok

**Betöltendő állás szakmacsoportja:** szociális és gyámügyi

**Betöltendő állás munkakörének szakterülete:** hatósági jogalkalmazási

**Foglalkoztatás munkaideje, munkarendje, formája:** heti 40 óra, általános munkarend

**A munkakörhöz tartozó főbb tevékenységi körök (ellátandó feladat):**

A fővárosi és vármegyei kormányhivatalok szervezeti és működési szabályzatáról szóló 15/2024. (VI. 28.) KTM utasítás 78. §-ban meghatározott szociális és gyámügyi feladatok.

**Jogállás, illetmény és juttatások:**

A jogállásra, az illetmény megállapítására és a juttatásokra a Kormányzati igazgatásról szóló 2018. évi CXXV. törvény rendelkezései és a Komárom-Esztergom Vármegyei Kormányhivatal Közszolgálati Szabályzatának rendelkezései az irányadók.

**Pályázati feltételek (jogállásból fakadó jogszabályi követelmények):**

* Magyar állampolgárság
* Cselekvőképesség
* Büntetlen előélet
* Végzettség/képzettség: Felsőoktatásban szerzett végzettség
* Vagyonnyilatkozat-tételi kötelezettség
* Felhasználói szintű számítógépes ismeretek

**Elvárt szakmai tapasztalat időtartama (év): -**

**A pályázat elbírálásánál előnyt jelent:**

* „B” kategóriás gépjárművezetői engedély
* Közigazgatási területen szerzett szakmai tapasztalat
* Közigazgatási vizsgák
* Szakterületen szerzett tapasztalat

**Elvárt kompetenciák:**

* Ügyfél-orientáltság,
* Intenzív, gyors és magas fokú önálló munkavégzésre való képesség,
* Jó szóbeli és írásbeli kifejezőkészség, magabiztos fellépés, felelősségtudat, pontosság.

**A pályázat részeként benyújtandó iratok, igazolások:**

* A 87/2019. (IV.23.) számú Korm. rendelet 1. számú melléklete szerinti részletes fényképes szakmai önéletrajz (Az önéletrajz 3.1. pontjában felsorolt időtartamokat éééé/hh/nn formátumban kérjük feltüntetni.)
* Iskolai végzettséget, szakképzettséget, nyelvvizsgát igazoló okiratok másolata,
* 3 hónapnál nem régebbi erkölcsi bizonyítvány, vagy annak igényléséről szóló igazolás, amely tanúsítja, hogy a pályázó nem áll a foglalkoztatása gyakorlásától eltiltás hatálya alatt,
* Adatkezelési nyilatkozat a pályázati anyagban szereplő személyi adatok pályázati eljárással összefüggő kezeléséről

**A pályázati kiírás további közzétételének helye, ideje: 2024. augusztus 15.**

* www. kormanyhivatalok.hu

**A munkakör betölthetőségének időpontja:**

A munkakör legkorábban a pályázatok elbírálását követően azonnal betölthető.

**A pályázat benyújtásának határideje: 2024. szeptember 15.**

**A pályázatok benyújtásának módja:**

* Postai úton, a pályázatnak a Komárom-Esztergom Vármegyei Kormányhivatal Jogi, Humánpolitikai és Koordinációs Főosztály Humánpolitikai Osztály címére történő megküldésével (2800 Tatabánya, Bárdos László utca 2. ) Kérjük a borítékon feltüntetni a pályázati adatbázisban szereplő azonosító számot: **KE/12/ 546- 1/2024**, valamint a munkakör megnevezését: **gyámügyi szakügyintéző.**
* Személyesen: Tóthné Dr. Németh Andrea osztályvezetőnek 2890 Tata, Ady Endre utca 24.
* Elektronikus úton a Komárom-Esztergom Vármegyei Kormányhivatal Jogi, Humánpolitikai és Koordinációs Főosztály Humánpolitikai Osztály részére a humanpolitika@komarom.gov.hu e-mail címen keresztül.

**A pályázat elbírálás rendje**:

Minden csatolandó dokumentumot egyszerre kérünk benyújtani, csak a hiánytalan dokumentációt tekintjük érvényesnek. A beküldött pályázatok alapján kiválasztásra kerülnek azok a személyek, akik a hivatali vezetőkkel személyes konzultáción vesznek részt. A pályázatot a Komárom-Esztergom Vármegyei Kormányhivatal Főispánja bírálja el. A pályázat kiírója fenntartja magának a jogot, hogy megfelelő pályázó hiányában a pályázati eljárást eredménytelennek nyilvánítsa, és 30 napon belül új pályázatot írjon ki.

**A pályázat elbírálásának határideje: 2024. szeptember 30.**

A pályázati kiírással kapcsolatosan további információ kérhető: Tóthné Dr. Németh Andrea osztályvezetőtől a +36/34/795-764 -es telefonszámon.

**A munkáltatóval kapcsolatos egyéb lényeges információ:**

A pályázat a kormányzati igazgatásról szóló 2018. évi CXXV. törvény hatálya alá esik, a foglalkoztatás kormányzati szolgálati jogviszony keretei között történik. A kiírt álláshelyre határozatlan idejű kormányzati szolgálati jogviszonyt létesítünk 6 hónap próbaidő kikötésével. Tájékoztatjuk a pályázókat, hogy eredménytelen pályázat esetén - amennyiben pályázati anyagukban külön mellékelt nyilatkozattal kifejezetten kérik - önéletrajzuk egy később megüresedő pozíció betöltése érdekében bekerül a Kormányhivatal kiválasztási adatbázisába. Itt jegyezzük meg, hogy az adatbázisba történő bekerülés esetén az újonnan megjelenő pályázati felhívásunkra újbóli pályázat leadása szükséges. Az adatbázisból a pályázati dokumentáció a pályázó kérésére törlésre kerül. Az adatkezelés hozzájáruláson alapul, a hozzájáruló nyilatkozatában foglaltakkal Ön írásban hozzájárul az önéletrajzában foglalt valamennyi személyes adatának kezeléséhez. Az adatokat a Jogi, Humánpolitikai és Koordinációs Főosztály toborzási adatbázisát kezelő munkatársai dolgozhatják fel, valamint ők és az esetlegesen megüresedő pozíció szerinti szervezeti egység vezetői ismerhetik meg. Tájékoztatjuk, hogy Ön tájékoztatást kérhet személyes adatai kezeléséről, valamint kérheti személyes adatainak helyesbítését, törlését, zárolását, illetve adatainak a megjelölt célra vagy annak egy részére történő kezelésének megszüntetését. Tájékoztatjuk, hogy a további együttműködést bármikor, indokolás nélkül megtagadhatja. Az adatkezeléssel kapcsolatban Önt megilletik az információs önrendelkezési jogról és az információszabadságról szóló 2011. évi CXII. tv-ben biztosított jogorvoslati lehetőségek (21-22. §).